Damilola Adegbite (an haife ta a Oluwadamilola Adegbite; 18 Mayu, 1985) 'yar wasan kwaikwayo ce ta Nijeriya, Tauraruwa, kuma sananna a shirye-shiryen Talabijin. Ta taka rawa a matsayin Thelema Duke a shirin Tinsel, ta kuma fito a matsayin Kemi Williams a fim din Flower girl. Ta lashe kyautar Gwarzuwar Jaruma (Best Actress) a shirin Talabijin a shekara ta 2011 a gasar Nigerian Entertainment Award. An haifeta a garin Surulere, jihar Legas. Ta halarci makarantar Queens College dake Yaba, Legas sannan ta karanci harkokin kasuwanci (Business Administration) a Jami’ar Bowen da ke Iwo, Jihar Osun. Tinsel shine shirinta na farko a wasan kwaikwayo. Ta kuma bayyana a cikin tallan TV da shirye-shiryen da aka gabatar a talabijin. A watan Agusta 2014, Adegbite tayi aure da Chris Attoh, wani dan wasan fim din da ta hadu da shi a fim din Tinsel na opera. A watan Satumba na 2014, ma'auratan sun samu ḱaruwa ɗa namiji Brian. Adegbite da Attoh sun yi aure na sirri a Accra, Ghana a ranar 14 ga Fabrairu, 2015.